Mənə elə gəlir ki, Azərbaycan Respublikası qaçqınlar ölkəsi olduğu üçün ilk növbədə bizim qaçqın vətəndaşlarımızın hüquqları ombudsman institutu tərəfindən beynəlxalq təşkilatlar qarşısında daha ətraflı, ciddi qaldırılmalıdır. Ölkəmizdə 1 milyona yaxın qaçqın var və bu baxımdan Azərbaycan hüquqları pozulanlar ölkəsidir. Respublikamızın bü-tün dövlət orqanlarının, o cümlədən qeyri-hökumət orqanı kimi ombudsman institutunun da bundan sonrakı fəaliyyətində qaçqınlarımızın hüquqlarının müdafiə edilməsi, onların haqlarının qorunması, qaçqın düşdükləri ərazilərə qaytarılması istiqamətində ümid edirəm ki, bundan sonra ombudsman institutunun fəaliyyəti daha fəal olacaqdır.